pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟม. เตรียมหารือหน่วยงานสาธารณูปโภค เร่งคืนผิวจราจรบนถนนลาดพร้าว - ศรีนครินทร์ - เทพารักษ์ ในแนวสายทางรถไฟฟ้ามหานคร สายสีเหลือง เพื่ออำนวยความสะดวกผู้ใช้รถใช้ถนน
วันพุธที่ 19 กรกฎาคม 2566
รฟม. เตรียมหารือหน่วยงานสาธารณูปโภค เร่งคืนผิวจราจรบนถนนลาดพร้าว - ศรีนครินทร์ - เทพารักษ์ ในแนวสายทางรถไฟฟ้ามหานคร สายสีเหลือง เพื่ออํานวยความสะดวกผู้ใช้รถใช้ถนน
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เปิดเผยว่า ภายหลังจากที่รถไฟฟ้ามหานคร สายสีเหลือง ได้เปิดให้บริการเต็มรูปแบบเชิงพาณิชย์แก่ประชาชน ตั้งแต่วันที่ 3 กรกฎาคม 2566 เป็นต้นมา นั้น รฟม. ได้เร่งรัดให้บริษัท อีสเทิร์น บางกอกโมโนเรล จํากัด มหาชน (EBM) ผู้รับสัมปทาน ดําเนินงานคืนผิวจราจรบนถนนลาดพร้าว ถนนศรีนครินทร์ และถนนเทพารักษ์ ซึ่งเป็นแนวสายทางโครงการรถไฟฟ้าสายสีเหลือง ช่วงลาดพร้าว - สําโรง ในส่วนที่ไม่มีงานก่อสร้างทั้งของโครงการฯ และของหน่วยงานสาธารณูปโภคอื่นๆ ที่คงค้างอยู่โดยเร็วที่สุด เพื่ออํานวยความสะดวกและปลอดภัยในการเดินทางให้แก่ผู้ใช้รถใช้ถนน
ปัจจุบันโครงการรถไฟฟ้าสายสีเหลืองฯ ได้ดําเนินงานก่อสร้างงานโยธาของโครงการแล้วเสร็จ 100% และสามารถคืนช่องจราจรให้ผู้ใช้รถใช้ถนนได้แล้วเป็นส่วนใหญ่ โดยเหลือเพียงบางส่วนที่ยังอยู่ระหว่างการดําเนินงานซ่อมแซมผิวจราจร เพื่อคืนสภาพผิวจราจรถาวร อย่างไรก็ตาม ในระหว่างการดําเนินงานของโครงการ ได้มีการดําเนินงานก่อสร้างของหน่วยงานสาธารณูปโภคอื่นๆ รวมถึงงานก่อสร้างโครงการอื่นที่อยู่ในบริเวณพื้นที่เดียวกับโครงการ ซึ่งปัจจุบันการดําเนินงานดังกล่าวยังไม่แล้วเสร็จ เช่น บริเวณแยกรัชดา - ลาดพร้าว อยู่ระหว่างการก่อสร้างบ่อพักและท่อร้อยสายไฟฟ้าใต้ดิน บริเวณซอยลาดพร้าว 115 - สามแยกบางกะปิ ฝั่งขาเข้าและฝั่งขาออก อยู่ระหว่างการก่อสร้างสะพานข้ามแยกบางกะปิ - เสรีไทย และ บริเวณทางรถไฟสายตะวันออก - คลองหัวหมาก ฝั่งขาเข้าและฝั่งขาออก อยู่ระหว่างการก่อสร้างอุโมงค์ทางลอดแยกพัฒนาการ เป็นต้น โดย รฟม. ได้กําชับให้ผู้รับสัมปทานเร่งดําเนินงานให้แล้วเสร็จโดยเร็ว
พร้อมกันนี้ เพื่อเป็นการบูรณาการความร่วมมือระหว่างกัน รฟม. เตรียมจะเชิญหน่วยงานสาธารณูปโภค ที่เกี่ยวข้อง มาหารือร่วมกันเพื่อกํากับควบคุมงานก่อสร้างต่างๆ ที่อยู่ในพื้นที่แนวสายทางโครงการรถไฟฟ้าสายสีเหลืองฯ ให้แล้วเสร็จโดยเร็วที่สุด และจะพิจารณาทยอยคืนช่องจราจรเพื่ออํานวยความสะดวกแก่ผู้ใช้รถใช้ถนนให้ได้มากที่สุดต่อไป ติดตามรายละเอียดและข้อมูลข่าวสาร รฟม. ได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044 “รฟม. ร่วมยก ระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-ดีอีเอส ร่วมบันทึกเทปถวายพระพรในโอกาสวันเฉลิมพระชนมพรรษา
วันพุธที่ 19 กรกฎาคม 2566
ดีอีเอส ร่วมบันทึกเทปถวายพระพรในโอกาสวันเฉลิมพระชนมพรรษา
ดีอีเอส ร่วมบันทึกเทปถวายพระพรในโอกาสวันเฉลิมพระชนมพรรษา
วันนี้ (19 กรกฎาคม 2566) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม และคณะผู้บริหารระดับสูง หน่วยงานในสังกัดกระทรวงดีอีเอส เข้าร่วมบันทึกเทปถวายพระพรในโอกาสวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เพื่อแสดงความจงรักภักดีและสํานึกในพระมหากรุณาธิคุณ ณ สถานีวิทยุโทรทัศน์แห่งประเทศไทย (NBT) ถนนวิภาวดี กรุงเทพฯ
________________________
รัฐบาลไทย-ข่าวทำเนียบรัฐบาล-​Thai Ambassador to Saudi Arabia appointed as Permanent Representative to OIC and GCC Coordinator
วันอังคารที่ 18 กรกฎาคม 2566
18/07/2566
​Thai Ambassador to Saudi Arabia appointed as Permanent Representative to OIC and GCC Coordinator
​Thai Ambassador to Saudi Arabia appointed as Permanent Representative to OIC and GCC Coordinator
July 18, 2023, Deputy Government Spokesperson Traisuree Taisaranakul disclosed that the cabinet, in its meeting today, approved for the Ambassador of the Kingdom of Thailand to the Kingdom of Saudi Arabia to take the positions of Thai Permanent Representative (PR) to the Organization of Islamic Cooperation (OIC) and Coordinator between Thailand and the Gulf Cooperation Council (GCC).
With regards to the relations between Thailand and the two organizations, OIC comprises 57 sovereign Muslim States, and Thailand has gained “Observer Status” from the OIC on October 1, 1998, as the country aims to create good understanding on the issue of conflict in Southern Thailand, and strengthen productive relations with the Muslim world. GCC has 6 member states, namely, the Kingdom of Bahrain, the State of Kuwait, the Sultanate of Oman, the State of Qatar, the Kingdom of Saudi Arabia, and the United Arab Emirates. Thailand has forged close bilateral ties with the GCC member states, as they are the country's most significant crude oil and natural gas exporters.
Thailand had never appointed a Permanent Representative to the OIC, and the GCC Coordinator. However, following the normalization of diplomatic relations between Thailand and Saudi Arabia in 2022, and the appointment of Ambassador Extraordinary and Plenipotentiary of Thailand to Saudi Arabia, it would be appropriate to appoint the Thai Ambassador to Saudi Arabia to also take the positions of Thai Permanent Representative to the OIC, and the GCC Coordinator in a bid to affirm Thailand’s commitment in prioritizing closer and more dynamic relations with both the OIC and the GCC. This will also indirectly benefit Thailand – Saudi Arabia’s bilateral relations as the latter is key member to both the organizations. The current Ambassador Extraordinary and Plenipotentiary of Thailand to Saudi Arabia is Mr. Darm Boontham.
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรมตรวจเยี่ยมให้กำลังใจและมอบแนวทางการทำงานแก่เจ้าหน้าที่กลุ่มอำนวยการพิธีการศพที่ได้รับพระราชทานที่ ๘ พะเยา
วันพุธที่ 19 กรกฎาคม 2566
​ปลัดกระทรวงวัฒนธรรมตรวจเยี่ยมให้กําลังใจและมอบแนวทางการทํางานแก่เจ้าหน้าที่กลุ่มอํานวยการพิธีการศพที่ได้รับพระราชทานที่ ๘ พะเยา
​ปลัดกระทรวงวัฒนธรรมตรวจเยี่ยมให้กําลังใจและมอบแนวทางการทํางานแก่เจ้าหน้าที่กลุ่มอํานวยการพิธีการศพที่ได้รับพระราชทานที่ ๘ พะเยา
ปลัดกระทรวงวัฒนธรรมตรวจเยี่ยมให้กําลังใจและมอบแนวทางการทํางานแก่เจ้าหน้าที่กลุ่มอํานวยการพิธีการศพที่ได้รับพระราชทานที่ ๘ พะเยา
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม ลงพื้นที่ตรวจเยี่ยมให้กําลังใจและมอบแนวทางการทํางานแก่เจ้าหน้าที่กลุ่มอํานวยการพิธีการศพที่ได้รับพระราชทานที่ ๘ พะเยา โดยมีนางโชติกา อัครกิจโสภากุล รองปลัดกระทรวงวัฒนธรรม วัฒนธรรมจังหวัดพะเยา ข้าราชการ และเจ้าหน้าที่กระทรวงวัฒนธรรมเข้าร่วม ณ วัดศรีโคมคํา จังหวัดพะเยา
รัฐบาลไทย-ข่าวทำเนียบรัฐบาล-ดีอีเอส เร่งเดินหน้าต้านภัยไซเบอร์ เปิดโครงการฝึกอบรม สร้างเครือข่ายการรู้ทันภัยออนไลน์
วันพุธที่ 19 กรกฎาคม 2566
ดีอีเอส เร่งเดินหน้าต้านภัยไซเบอร์ เปิดโครงการฝึกอบรม สร้างเครือข่ายการรู้ทันภัยออนไลน์
ดีอีเอส เร่งเดินหน้าต้านภัยไซเบอร์ เปิดโครงการฝึกอบรม สร้างเครือข่ายการรู้ทันภัยออนไลน์
วันนี้ (19 กรกฎาคม 2566) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดการฝึกอบรม สัมมนา สร้างเครือข่ายการรู้ทันภัยออนไลน์ และส่งเสริมความรู้ตามพระราชบัญญัติว่าด้วยการกระทําความผิดเกี่ยวกับคอมพิวเตอร์ ปี พ.ศ. 2550 และที่แก้ไขเพิ่มเติมเป็นประจําปี 2566 เพื่อสร้างเครือข่ายในการประสานงาน ติดต่อ และแลกเปลี่ยนประสบการณ์ในการแก้ปัญหาและสร้างความเข้าใจเกี่ยวกับพยานหลักฐานทางคอมพิวเตอร์จากผู้ใช้บริการอินเตอร์เน็ต โดยมีหน่วยงานที่เกี่ยวข้องร่วมประชุม ณ โรงแรมเซ็นทรา บาย เซ็นทารา ศูนย์ราชการ และคอนเวนชันเซ็นเตอร์ แจ้งวัฒนะ กรุงเทพฯ
_________________
รัฐบาลไทย-ข่าวทำเนียบรัฐบาล-SME D Bank ผุดนวัตกรรมสินเชื่อ “SME มีทุน อุ่นใจ” ตอบแทนลูกค้าเดิมชั้นดี ไม่ต้องมีหลักทรัพย์ค้ำประกัน ช่วยบริหารธุรกิจราบรื่น คลายกังวลดอกเบี้ยขาขึ้น
วันพุธที่ 19 กรกฎาคม 2566
19/07/2566
SME D Bank ผุดนวัตกรรมสินเชื่อ “SME มีทุน อุ่นใจ” ตอบแทนลูกค้าเดิมชั้นดี ไม่ต้องมีหลักทรัพย์ค้ําประกัน ช่วยบริหารธุรกิจราบรื่น คลายกังวลดอกเบี้ยขาขึ้น
SME D Bank ออกผลิตภัณฑ์สินเชื่อใหม่ “SME มีทุน อุ่นใจ” กู้ง่าย ไม่ต้องใช้เอกสารยุ่งยาก ดอกเบี้ยคงที่ เริ่มต้นปีแรกเพียง 5.99%ต่อปี  ไม่ต้องใช้หลักทรัพย์ค้ําประกัน แถมฟรีค่าธรรมเนียม บสย. 3 ปี
SME D Bank ออกผลิตภัณฑ์สินเชื่อใหม่ “SME มีทุน อุ่นใจ” ตอบแทนลูกค้าเดิมชั้นดีที่ได้รับคัดเลือกจํานวน 3,000 ราย สําหรับเป็นทุนหมุนเวียน เสริมสภาพคล่อง ช่วยบริหารจัดการธุรกิจราบรื่น และควบคุมอัตราดอกเบี้ยช่วงขาขึ้นได้ ชูเป็นนวัตกรรมการให้สินเชื่อ กู้ง่าย ไม่ต้องใช้เอกสารยุ่งยาก ดอกเบี้ยคงที่ เริ่มต้นปีแรกเพียง 5.99%ต่อปี ไม่ต้องใช้หลักทรัพย์ค้ําประกัน แถมฟรีค่าธรรมเนียม บสย. 3 ปี
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เผยว่า จากแนวโน้มเศรษฐกิจฟื้นตัว ผู้ประกอบการเอสเอ็มอีมีความต้องการเงินทุน นําไปใช้หมุนเวียนเสริมสภาพคล่อง หรือสํารองเป็นค่าใช้จ่ายต่างๆ รับโอกาสเดินหน้าธุรกิจได้เต็มศักยภาพ แต่ด้วยทิศทางอัตราดอกเบี้ยปรับขึ้น ส่งผลกระทบให้การบริหารจัดการควบคุมต้นทุนธุรกิจเป็นไปได้ค่อนข้างยาก ดังนั้น เพื่อตอบแทนลูกค้าเดิมคนสําคัญของSME D Bank ให้คลายกังวลจากทิศทางอัตราดอกเบี้ยขาขึ้น และสามารถวางแผนบริหารจัดการธุรกิจได้ดี SME D Bank ออกผลิตภัณฑ์สินเชื่อ “SME มีทุน อุ่นใจ” จุดเด่นเป็นนวัตกรรมการให้สินเชื่อที่กู้ง่าย ไม่ต้องใช้เอกสารซับซ้อน ดอกเบี้ยต่ําคงที่ 3 ปี โดยปีแรกเพียง 5.99%ต่อปี ให้ระยะเวลากู้นานสูงสุดถึง 10 ปี ไม่ต้องใช้หลักทรัพย์ค้ําประกัน แถมฟรีค่าธรรมเนียม บสย. 3 ปี วงเงินกู้เริ่มต้น 5 แสนบาทถึงสูงสุด 5 ล้านบาท โดยรวมวงเงินกู้เดิมสูงสุดไม่เกิน 15 ล้านบาท ระยะเวลาโครงการตั้งแต่วันนี้ไปจนวันที่ 16 ตุลาคม 2566 ทั้งนี้ มอบสิทธิพิเศษสําหรับลูกค้าเดิมชั้นดีของ SME D Bank กลุ่มนิติบุคคล ที่ผ่านการคัดเลือกจํานวน 3,000 รายเท่านั้น ซึ่งลูกค้าที่เข้าเกณฑ์ จะได้รับการติดต่อ เพื่อนําเสนอบริการจากเจ้าหน้าที่ SME D Bank โดยตรง
นอกจากนั้น สําหรับลูกค้าเดิมและลูกค้าใหม่ทุกรายที่ต้องการเข้าถึงแหล่งทุน เพื่อนําไปใช้ในกิจการ SME D Bank พร้อมให้บริการผ่านผลิตภัณฑ์สินเชื่อต่างๆ ครอบคลุมทุกกลุ่มธุรกิจ วงเงินกู้สูงสุดถึง 50 ล้านบาท ควบคู่ให้บริการงานพัฒนา ฟรี ทุกโปรแกรม ผ่านโครงการ “SME D Coach” ติดต่อและแจ้งความประสงค์ได้ที่ สาขา SME D Bank ทั่วประเทศ หรือช่องทางออนไลน์ เช่น เว็บไซต์ www.smebank.co.th , LINE Official Account : SME Development Bank เป็นต้น สอบถามข้อมูลเพิ่มเติมได้ที่ Call Center 1357
รัฐบาลไทย-ข่าวทำเนียบรัฐบาล-ปลัด ทส. เยี่ยมชมการจัดแสดงไม้พะยูงของกลาง พิพิธภัณฑ์เมืองอุดรธานี เพื่อการจัดสร้างพิพิธภัณฑ์ไม้มีค่าฯ
วันพุธที่ 19 กรกฎาคม 2566
ปลัด ทส. เยี่ยมชมการจัดแสดงไม้พะยูงของกลาง พิพิธภัณฑ์เมืองอุดรธานี เพื่อการจัดสร้างพิพิธภัณฑ์ไม้มีค่าฯ
ปลัด ทส. เยี่ยมชมการจัดแสดงไม้พะยูงของกลาง พิพิธภัณฑ์เมืองอุดรธานี เพื่อการจัดสร้างพิพิธภัณฑ์ไม้มีค่าฯ
ปลัด ทส. เยี่ยมชมการจัดแสดงไม้พะยูงของกลาง พิพิธภัณฑ์เมืองอุดรธานี เพื่อการจัดสร้างพิพิธภัณฑ์ไม้มีค่าฯ
วันที่ 17 กรกฎาคม 2566 เวลา 10.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยนายพิชิต สมบัติมาก รองปลัดกระทรวงฯ และคณะ เข้าเยี่ยมชมพิพิธภัณฑ์เมืองอุดรธานี โดยมี นายพูนเกียรติ พุทธรักษ์
รองนายกเทศมนตรีนครอุดรธานี นําเยี่ยมชมไม้พะยูงของกลาง จํานวน 2 ท่อน ตามที่คณะกรรมการฝ่ายโครงการจัดสร้างพิพิธภัณฑ์องค์ความรู้เรื่องไม้มีค่าเพื่อประโยชน์ของแผ่นดินเฉลิมพระเกียรติฯ มีมติเมื่อวันที่ 18 ตุลาคม 2565 อนุญาตให้เทศบาลนครอุดรธานีนําไปจัดแสดง ณ พิพิธภัณฑ์เมืองอุดรธานี
โอกาสนี้ ปกท.ทส. ได้ให้ข้อเสนอแนะในการจัดทําคําอธิบายไม้พะยูงดังกล่าว เพื่อสื่อสารให้ประชาชนได้รับรู้ถึงที่มาและความสําคัญที่เชื่อมโยงกับการก่อสร้างพิพิธภัณฑ์องค์ความรู้เรื่องไม้มีค่าเพื่อประโยชน์ของแผ่นดินเฉลิมพระเกียรติฯ และเป็นการสร้างความภาคภูมิใจให้กับประชาชนของจังหวัดอุดรธานี นอกจากนี้ ยังได้ให้ความสนใจกับภูมิปัญญาโบราณในการประยุกต์ใช้ไม้ร่วมกับอิฐในการก่อผนังอาคาร เพื่อให้เกิดความยืดหยุ่นป้องกันอาคารถล่มจากแผ่นดินไหว ซึ่งเป็นรูปแบบที่มีที่เดียวในประเทศไทย ควรค่าแก่การอนุรักษ์ไว้ พร้อมทั้งได้สั่งการให้กรมทรัพยากรธรณีร่วมให้ข้อมูลกับเทศบาลนครอุดรธานี ในการดําเนินการปรับปรุงพิพิธภัณฑ์ในส่วนที่จัดแสดงเกี่ยวกับธรณีวิทยาและซากดึกดําบรรพ์ในภาคอีสาน เพื่อให้ได้ข้อมูลที่ถูกต้องตามหลักวิชาการต่อไป
รัฐบาลไทย-ข่าวทำเนียบรัฐบาล-กรมทางหลวงชนบท เตรียมรับมืออุทกภัยต่อเนื่อง ขุดลอกและทำความสะอาดรางระบายน้ำ      บนถนนสาย มส.4015 แยก ทล.1095 - บ้านปางคอง อำเภอปางมะผ้า จังหวัดแม่ฮ่องสอน
วันพุธที่ 19 กรกฎาคม 2566
กรมทางหลวงชนบท เตรียมรับมืออุทกภัยต่อเนื่อง ขุดลอกและทําความสะอาดรางระบายน้ํา      บนถนนสาย มส.4015 แยก ทล.1095 - บ้านปางคอง อําเภอปางมะผ้า จังหวัดแม่ฮ่องสอน
เพื่อให้ประชาชนเดินทางได้อย่างสะดวกปลอดภัยในช่วงฤดูฝน
กรมทางหลวงชนบท (ทช.) กระทรวงคมนาคม โดยแขวงทางหลวงชนบทแม่ฮ่องสอน จัดเจ้าหน้าที่พร้อมเครื่องมือเครื่องจักร ดําเนินการทําความสะอาดรางระบายน้ําและกําจัดเศษดินที่ขวางทางระบายน้ํา บนถนนทางหลวงชนบทสาย มส.4015 แยก ทล.1095 - บ้านปางคอง อําเภอปางมะผ้า จังหวัดแม่ฮ่องสอน ช่วง กม. ที่ 27+000 เพื่อเตรียมรองรับสถานการณ์อุทกภัยในพื้นที่ตามมาตรการของ ทช. รวมทั้งทําการตัดหญ้า กําจัดวัชพืชที่ขวางทางระบายน้ํา และตัดกิ่งไม้ในเขตทางหลวงชนบท ป้องกันกิ่งไม้ตกหล่น หักโค่น เมื่อเกิดพายุลมแรงในพื้นที่ เป็นการอํานวยความสะดวกให้ประชาชนสัญจรได้อย่างปลอดภัยในช่วงฤดูฝน
ทั้งนี้ ทช. ขอความร่วมมือประชาชนโปรดระมัดระวังในการใช้รถใช้ถนนเป็นพิเศษหากในพื้นที่มีฝนตกและโปรดสังเกตป้ายจราจรเตือน โดยสามารถแจ้งเหตุได้ที่สายด่วน ทช. โทร. 1146 หรือแขวงทางหลวงชนบทในพื้นที่
รัฐบาลไทย-ข่าวทำเนียบรัฐบาล-กิจกรรมและนิทรรศการเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๖ ณ ห้องประชุมโรงเรียนมัธยมวัดดุสิตาราม เขตบางกอกน้อย กรุงเทพฯ
วันพุธที่ 19 กรกฎาคม 2566
กิจกรรมและนิทรรศการเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว ๒๘ กรกฎาคม ๒๕๖๖ ณ ห้องประชุมโรงเรียนมัธยมวัดดุสิตาราม เขตบางกอกน้อย กรุงเทพฯ
...
ประกอบด้วย ๑) นิทรรศการ “พระราชประวัติและพระราชกรณียกิจ ๒) การแสดงประกอบแสง สี เสียง เรื่องพระสุพรรณกัลยาเรียกน้องสมเด็จพระนเรศวรมาสั่งเสียก่อนจะจากกันไปกอบกู้เอกราชของกรุงอโยธยา๓) การมอบรางวัลการประกวดคลิปวิดีโอสั้น “พระราชประวัติและพระราชกรณียกิจของพระบาทสมเด็จพระเจ้าอยู่หัว” และ ๔) การบรรยายพิเศษหัวข้อ “พระบาทสมเด็จพระเจ้าอยู่หัวกับการพัฒนาประเทศและการช่วยเหลือประชาชน” โดยมี พลเอก สนิธชนก สังขจันทร์ ปลัดกระทรวงกลาโหม เป็นประธานในพิธี ในวันที่ ๑๘ กรกฎาคม ๒๕๖๖ ณ ห้องประชุม โรงเรียนมัธยมวัดดุสิตาราม เขตบางกอกน้อย กรุงเทพฯ
สํานักงานปลัดกระทรวงกลาโหม ร่วมเป็นส่วนหนึ่งในการน้อมรําลึกในพระมหากรุณาธิคุณ สืบสานพระราชปณิธาน ของพระบาทสมเด็จพระเจ้าอยู่หัว ฯ “เราจะสืบสาน รักษา และต่อยอด และครองแผ่นดินโดยธรรม เพื่อประโยน์สุขแห่งอาณาราษฎรตลอดไป
รัฐบาลไทย-ข่าวทำเนียบรัฐบาล-ครม. เคาะจำนวนคนต่างด้าว ที่จะขอมีถิ่นที่อยู่ในไทย หวังดึงดูดการลงทุนเข้าสู่ประเทศ
วันพุธที่ 19 กรกฎาคม 2566
ครม. เคาะจํานวนคนต่างด้าว ที่จะขอมีถิ่นที่อยู่ในไทย หวังดึงดูดการลงทุนเข้าสู่ประเทศ
.....
ที่ประชุม ครม. (18 ก.ค. 66) เห็นชอบร่างประกาศสํานักนายกรัฐมนตรีและกระทรวงมหาดไทย เรื่อง กําหนดจํานวนคนต่างด้าวซึ่งจะมีถิ่นที่อยู่ในราชอาณาจักร ประจําปี พ.ศ. ... โดยกําหนดจํานวนคนต่างด้าวที่มีสัญชาติของแต่ละประเทศ ที่จะมีถิ่นที่อยู่ในราชอาณาจักรเป็นรายปี ประจําปี 2566 ประเทศละไม่เกิน 100 คนต่อปี และไม่เกิน 50 คนต่อปี สําหรับคนไร้สัญชาติ
.
ทั้งนี้ เพื่อให้คนต่างด้าวที่เดินทางเข้ามาพํานักอยู่ในประเทศไทยสามารถยื่นคําขอมีถิ่นที่อยู่ ในประเทศไทยต่อไป เป็นการส่งเสริมให้คนต่างด้าวเข้ามาลงทุนและทํางานในไทย สร้างความมั่นคงทางเศรษฐกิจให้กับประเทศ
.
ซึ่งการอนุญาตในครั้งนี้จะให้ความสําคัญกับการตรวจสอบข้อเท็จจริงและพฤติกรรมเชิงลึกของบุคคลให้เกิดความชัดเจน เพื่อป้องกันผลกระทบทั้งด้านความมั่นคงและการแสวงโอกาสเพื่อการกระทําความผิดในรูปแบบต่าง ๆ ที่อาจเกิดขึ้นด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนสาย นม.5042 จังหวัดนครราชสีมา เสร็จสมบูรณ์
วันพุธที่ 19 กรกฎาคม 2566
กรมทางหลวงชนบท ก่อสร้างถนนสาย นม.5042 จังหวัดนครราชสีมา เสร็จสมบูรณ์
เพิ่มศักยภาพการคมนาคมระหว่างอําเภอ ยกระดับการเดินทางให้กับประชาชน ส่งเสริมเศรษฐกิจการขนส่งสินค้าทางการเกษตรในพื้นที่
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 5 (นครราชสีมา) ดําเนินโครงการก่อสร้างถนนทางหลวงชนบทสาย นม.5042 แยกทางหลวงชนบท นม.4035 - บ้านหนองไผ่ อําเภอจักราช จังหวัดนครราชสีมา เสร็จสมบูรณ์ โดยขยายความกว้างถนน/สะพาน และดําเนินการขุดกัดพื้นทาง/ไหล่ทาง ด้วยวิธี Pavement In-Place Recycling ผิวจราจรกว้าง 7 เมตร ไหล่ทางกว้างข้างละ 2.5 เมตร พร้อมงานตีเส้นจราจร ติดตั้งป้ายอํานวยความปลอดภัย รวมระยะทาง 4.550 กิโลเมตร ใช้งบประมาณ 44.990 ล้านบาท ทั้งนี้ เพื่อเพิ่มศักยภาพการคมนาคมระหว่างอําเภอ ส่งเสริมเศรษฐกิจการขนส่งสินค้าทางการเกษตร ยกระดับคุณภาพชีวิตที่ดีให้กับประชาชน เป็นเส้นทางลัดเชื่อมระหว่างอําเภอจักราชกับอําเภอหนองบุญมาก จังหวัดนครราชสีมา ตลอดจนเป็นเส้นทางที่ผ่านสถานที่ราชการ สถานศึกษา หมู่บ้าน และพื้นที่ทางการเกษตร
รัฐบาลไทย-ข่าวทำเนียบรัฐบาล-ธ.ก.ส. จัดประกันภัยลดความเสี่ยงผู้ประกอบการประมงจากภัยพิบัติ
วันพุธที่ 19 กรกฎาคม 2566
19/07/2566
ธ.ก.ส. จัดประกันภัยลดความเสี่ยงผู้ประกอบการประมงจากภัยพิบัติ
ธ.ก.ส. พร้อมเปิดโครงการสินเชื่อเสริมสภาพคล่องผู้ประกอบการประมง ระยะที่ 2 และการทําประกันภัยภาคสมัครใจโดยทิพยประกันภัย เพื่อส่งเสริมให้ผู้ประกอบการประมงและลูกเรือประมงได้รับความคุ้มครองชีวิตจากอุบัติเหตุและลดความเสี่ยงในการสูญเสียเรือ กรณีเกิดภัยพิบัติ
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้จัดโครงการสินเชื่อเสริมสภาพคล่องผู้ประกอบการประมง ระยะที่ 2 วงเงิน 3,000 ล้านบาทให้ผู้ประกอบการประมงในพื้นที่ 23 จังหวัดชายฝั่งทะเล ได้เข้าถึงแหล่งเงินทุนอัตราดอกเบี้ยผ่อนปรน เพื่อเป็นค่าใช้จ่ายหมุนเวียน และค่าลงทุนในการปรับปรุงอุปกรณ์การทําประมงให้เทียบเท่ามาตรฐานสากล เสริมสร้างความมั่นคงทางทรัพยากรทางทะเลและอาหารอย่างยั่งยืน นอกจากนี้ ยังส่งเสริมให้ผู้ประกอบการประมงและลูกเรือประมงได้รับความคุ้มครองชีวิตจากอุบัติเหตุและลดความเสี่ยงในการสูญเสียเรือกรณีเกิดภัยพิบัติ ผ่านโครงการประกันภัยเพื่อชาวประมงภาคสมัครใจ โดยทิพยประกันภัย ซึ่งมีเงื่อนไขการรับประกันภัย ดังนี้ ผู้ขอเอาประกันภัยต้องเป็นเจ้าของเรือประมงที่มีสัญชาติไทย มีเรือประมงที่จดทะเบียนกับกรมเจ้าท่า และมีอาชญาบัตรจากการประมง (สําหรับเรือประมงที่มีขนาด 10 ตันกรอสขึ้นไป) อัตราค่าเบี้ยประกัน (รวมอากรแสตมป์และภาษีมูลค่าเพิ่ม) ขนาดเรือไม่ถึง 10 ตันกรอส 323.14 บาทต่อลํา และขนาด 10 ตันกรอสขึ้นไป 430.14 บาทต่อลํา ระยะเวลาคุ้มครอง 1 ปี (นับจากวันขอเอาประกันภัย)
​สําหรับความคุ้มครอง เมื่อเกิดภัย ประกอบด้วย ค่าชดเชยกรณีเรือประมงสูญหายหรือเสียหายจนไม่สามารถซ่อมแซมได้ อันเนื่องมาจากอุทกภัย วาตภัย พายุ คลื่นลมแรง คลื่นซัดชายฝั่ง แผ่นดินไหว และสึนามิ ในระยะเวลาเอาประกัน วงเงินไม่เกินลําละ 10,000 บาท และกรณีเสียชีวิต การสูญเสียมือ เท้า สายตา หรือทุพพลภาพถาวรสิ้นเชิง (อ.บ.1) จากอุบัติเหตุของผู้เอาประกันภัย และ/หรือ ผู้ได้รับความคุ้มครอง 1 ราย (คนขับเรือหรือลูกเรือประมงของผู้เอาประกันภัย) สูงสุดไม่เกินรายละ 100,000 บาท โดยเงื่อนไขการจ่ายค่าทดแทนเป็นไปตามที่ระบุไว้ในกรมธรรม์ สอบถามรายละเอียดเพิ่มเติมได้ที่ ธ.ก.ส. สาขาใกล้บ้านท่านหรือศูนย์บริการลูกค้า 1593 ในวันและเวลาทําการ และ Call center 02 555 0555 ตลอด 24 ชั่วโมง
รัฐบาลไทย-ข่าวทำเนียบรัฐบาล-“ทิพานัน”โชว์ผลงาน“พล.อ.ประยุทธ์” สะพานมิตรภาพไทย - ลาว แห่งที่ 5 คืบกว่า 82.5% ระหว่างบึงกาฬ และแขวงบอลิคำไซ สปป.ลาว ประตูเชื่อมไทย-ลาว-เวียดนาม และมณฑลกว่างสีของจีน
วันพุธที่ 19 กรกฎาคม 2566
19/07/2566
“ทิพานัน”โชว์ผลงาน“พล.อ.ประยุทธ์” สะพานมิตรภาพไทย - ลาว แห่งที่ 5 คืบกว่า 82.5% ระหว่างบึงกาฬ และแขวงบอลิคําไซ สปป.ลาว ประตูเชื่อมไทย-ลาว-เวียดนาม และมณฑลกว่างสีของจีน
“ทิพานัน”โชว์ผลงาน“พล.อ.ประยุทธ์” สะพานมิตรภาพไทย - ลาว แห่งที่ 5 คืบกว่า 82.5% ระหว่างบึงกาฬ และแขวงบอลิคําไซ สปป.ลาว ประตูเชื่อมไทย-ลาว-เวียดนาม และมณฑลกว่างสีของจีน
วันที่ 19 กรกฎาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เร่งพัฒนาโครงสร้างพื้นฐานด้านการคมนาคมขนส่งของประเทศไทยทั้ง 4 มิติ (บก ราง น้ํา และอากาศ) ให้เชื่อมโยงการเดินทางสู่ภูมิภาคอาเซียนอย่างไร้รอยต่อ ส่งเสริมการพัฒนาเศรษฐกิจ สังคม และการท่องเที่ยวในภูมิภาค ยกระดับคุณภาพชีวิตของประชาชนให้สามารถเข้าถึงการเดินทางได้อย่างสะดวก รวดเร็ว และปลอดภัย ด้วยระบบการคมนาคมขนส่งที่มีประสิทธิภาพ ตามแผนยุทธศาสตร์ชาติ 20 ปี จึงได้เร่งขับเคลื่อนโครงการก่อสร้างสะพานมิตรภาพไทย - ลาว แห่งที่ 5 เชื่อมระหว่างบึงกาฬ และแขวงบอลิคําไซ สปป.ลาว ซึ่งมีความคืบหน้ามาโดยลําดับ แม้จะต้องเผชิญกับอุปสรรคจากวิกฤติโควิด แต่ล่าสุด โครงการมีความคืบหน้าไปแล้วกว่า 82.550% คาดว่าจะสามารถเปิดให้บริการประชาชนของทั้งสองประเทศได้ในปี 2567
น.ส.ทิพานัน กล่าวว่า สําหรับโครงการนี้ คณะรัฐมนตรีภายใต้การนําของพล.อ.ประยุทธ์ได้มีมติอนุมัติการจัดทําและลงนามร่างความตกลงระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาธิปไตยประชาชนลาว ว่าด้วยการก่อสร้างสะพานมิตรภาพไทย-ลาว แห่งที่ 5 ในปี 2562 ต่อมาเมื่อวันที่ 28 ตุลาคม 2565 พล.อ.ประยุทธ์ได้เข้าร่วมพิธีวางศิลาฤกษ์โครงการก่อสร้างสะพานมิตรภาพไทย - ลาว แห่งที่ 5 ที่อําเภอเมืองบึงกาฬ จังหวัดบึงกาฬ และแขวงบอลิคําไซ สาธารณรัฐประชาธิปไตยประชาชนลาว หรือ สปป.ลาว ทั้งนี้ รูปแบบการก่อสร้างของโครงการนี้ กรมทางหลวงออกแบบเป็นสะพานขึงคอนกรีตอัดแรงรูปกล่อง ขนาด 2 ช่องจราจร ความยาว 1,350 เมตร พร้อมอาคารด่านพรมแดนสําหรับกระบวนการข้ามแดน และถนนเชื่อมต่อโครงข่ายของทั้งสองฝั่ง โครงการมีระยะทาง 16.18 กม. วงเงิน 4,010.067 ล้านบาท โดยฝ่ายไทยมีกรมทางหลวง (ทล.) เป็นหน่วยงานเจ้าของโครงการ วงเงิน 2,630 ล้านบาท (ค่าก่อสร้าง 2,553 ล้านบาท และค่าควบคุมงานก่อสร้าง 77 ล้านบาท) ฝั่ง สปป.ลาว โดยกระทรวงโยธาธิการและขนส่ง (MPWT) เป็นหน่วยงานเจ้าของโครงการ วงเงิน 1,380.067 ล้านบาท (ค่าก่อสร้าง 1,256 ล้านบาท/ค่าที่ปรึกษา 44 ล้านบาท/ค่าบริหารจัดการ 15 ล้านบาท/ค่าเผื่อเหลือเผื่อขาด 63 ล้านบาท และค่าธรรมเนียมบริหารของ สพพ. 2.067 ล้านบาท)
“เมื่อการก่อสร้างแล้วเสร็จ จะเป็นประตูเชื่อมโยงระหว่างไทย-ลาว-เวียดนาม และมณฑลกว่างสีของประเทศจีน เกิดการขยายตัวทางเศรษฐกิจและการค้าการลงทุนระหว่างประเทศไทย กับ สปป.ลาว ทําให้การขนส่งสินค้าจากไทยไปสู่ตลาดในจีนตอนใต้ เชื่อมโยงการขนส่งสินค้าจากภาคกลางของ สปป.ลาว สู่ท่าเรือน้ําลึกแหลมฉบังของไทย เพื่อส่งออกทางทะเลต่อไปยังภูมิภาคอื่นๆ เพื่อเศรษฐกิจไทยเติบโตอย่างยั่งยืน”น.ส.ทิพานัน กล่าว
รัฐบาลไทย-ข่าวทำเนียบรัฐบาล-หัวหน้าผู้ตรวจ ก.อุตฯ ถกเข้มนักกฎหมาย กับคณะทำงานจาก สอจ. ยกร่างคู่มือฯ เปรียบเทียบปรับตาม พ.ร.บ.แร่ เป็นครั้งที่ 4
วันพุธที่ 19 กรกฎาคม 2566
19/07/2566
หัวหน้าผู้ตรวจ ก.อุตฯ ถกเข้มนักกฎหมาย กับคณะทํางานจาก สอจ. ยกร่างคู่มือฯ เปรียบเทียบปรับตาม พ.ร.บ.แร่ เป็นครั้งที่ 4
หัวหน้าผู้ตรวจ ก.อุตฯ ถกเข้มนักกฎหมาย กับคณะทํางานจาก สอจ. ยกร่างคู่มือฯ เปรียบเทียบปรับตาม พ.ร.บ.แร่ เป็นครั้งที่ 4
เมื่อวันที่ 18 กรกฎาคม 2566 เวลา 10.00-16.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานการประชุมเชิงปฏิบัติการคณะทํางานจัดทําคู่มือการดําเนินการทางความผิดตาม พ.ร.บ.แร่ พ.ศ. 2560 กรณีการเปรียบเทียบปรับโดยคณะกรรมการเปรียบเทียบปรับระดับจังหวัด ของสํานักงานอุตสาหกรรมจังหวัด ครั้งที่ 4/2566 ซึ่งการจัดทําคู่มือฯ มีความก้าวหน้ากว่าร้อยละ 80 และฝ่ายเลขานุการ พร้อมกับ ทีมกฎหมาย สํานักงานปลัดกระทรวงอุตสาหกรรม (สปอ.) และ กรมอุตสาหกรรมพื้นฐานและการเหมืองแร่ (กพร.) จะนัดหารือชุดเล็ก เพื่อปรับปรุงคู่มือฯ ให้ถูกต้องเป็นไปตามหลักกฎหมาย ก่อนส่งให้ กพร. พิจารณาในภาพรวม และคณะผู้ตรวจราชการกระทรวงอุตสาหกรรม ร่วมให้ข้อคิดเห็นต่อไป
การประชุมฯ ดังกล่าว มีนายเตมีย์ พันธุวงค์ราช ผู้อํานวยการกองตรวจราชการ นายสมชัย เอมบํารุง ผู้อํานวยการกองกฎหมาย นายวชิระ ไม้แพ ที่ปรึกษาด้านกฎหมาย นายอรรถสิทธิ์ อึ้งเหมอนันต์ อุตสาหกรรมจังหวัดนครปฐม นายเนตร์ กัญยะมาสา อุตสาหกรรมจังหวัดกาญจนบุรี และหัวหน้ากลุ่มอุตสาหกรรมพื้นฐานและการเหมืองแร่ จํานวน 6 จังหวัด รวมทั้งนายสมเกียรติ เหล่าโชติ ผู้แทนกองกฎหมาย กพร. เข้าร่วมด้วยอย่างพร้อมเพรียง ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และในรูปแบบการประชุมผ่านสื่ออิเล็กทรอนิกส์ (Zoom Meeting)
รัฐบาลไทย-ข่าวทำเนียบรัฐบาล-โฆษก สธ. เปิดประชุมพัฒนาคุณภาพผลงานวิชาการ พร้อมมอบรางวัลผลงานวิชาการดีเด่น ปี 2565
วันพุธที่ 19 กรกฎาคม 2566
โฆษก สธ. เปิดประชุมพัฒนาคุณภาพผลงานวิชาการ พร้อมมอบรางวัลผลงานวิชาการดีเด่น ปี 2565
โฆษกกระทรวงสาธารณสุข เปิดการประชุมเชิงปฏิบัติการเพื่อพัฒนาคุณภาพผลงานวิชาการและการคัดเลือกผลงานวิชาการยอดเยี่ยม กระทรวงสาธารณสุข ประจําปี 2565 และมอบโล่รางวัลผลงานวิชาการดีเด่น ประจําปี 2565 รวม 88 เรื่อง
โฆษกกระทรวงสาธารณสุข เปิดการประชุมเชิงปฏิบัติการเพื่อพัฒนาคุณภาพผลงานวิชาการและการคัดเลือกผลงานวิชาการยอดเยี่ยม กระทรวงสาธารณสุข ประจําปี 2565 และมอบโล่รางวัลผลงานวิชาการดีเด่น ประจําปี 2565 รวม 88 เรื่อง สร้างกําลังใจให้กับบุคลากรสาธารณสุขในการพัฒนาผลงานวิชาการ/ผลงานวิจัยที่มีคุณภาพ มาตรฐาน และเป็นประโยชน์ต่อการพัฒนางานสาธารณสุข
วันนี้ (19 กรกฎาคม 2566) ณ โรงแรมทีเค พาเลซ แอนด์ คอนเวนชั่น กรุงเทพมหานคร นายแพทย์โอภาส การย์กวินพงศ์ ปลัดกระทรวงสาธารณสุข มอบหมายให้ นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิระดับ 11) และโฆษกกระทรวงสาธารณสุข เป็นประธานในพิธีเปิดการประชุมเชิงปฏิบัติการเพื่อพัฒนาคุณภาพผลงานวิชาการและการคัดเลือกผลงานวิชาการยอดเยี่ยม กระทรวงสาธารณสุข ประจําปี 2565 พร้อมทั้งมอบโล่รางวัลผลงานวิชาการดีเด่น ประจําปี 2565
นายแพทย์รุ่งเรือง กล่าวว่า การประชุมวันนี้มีวัตถุประสงค์เพื่อให้เกิดการแลกเปลี่ยนเรียนรู้ พัฒนาผลงานวิชาการให้ได้คุณภาพ สามารถนําไปเผยแพร่ ประยุกต์ใช้ในการพัฒนางานสาธารณสุขระดับชาติ รวมทั้งเป็นการยกย่องและเป็นกําลังใจให้กับบุคลากรสาธารณสุขในการสร้างผลงานวิชาการ ผลงานวิจัยที่มีคุณภาพ มาตรฐาน และเป็นประโยชน์ต่อการพัฒนางานสาธารณสุขต่อไป โดยในปี 2565 มีผลงานวิชาการที่ผ่านการคัดเลือกเป็นผลงานวิชาการดีเด่น รวมทั้งสิ้น 88 เรื่อง จาก 10 สาขา ได้แก่ 1.สาขาการพยาบาล 2.สาขาบริหารสาธารณสุข นโยบายสาธารณสุขสาธารณสุขทั่วไป เศรษฐกิจสุขภาพ 3.สาขาโควิด 19 4.สาขาการส่งเสริมสุขถาพอนามัยและสิ่งแวดล้อม 5.สาขาทันตสาธารณสุข 6.สาขาวิทยาศาสตร์การแพทย์, Lab 7.สาขาการแพทย์ 8.สาขาระบบบริการสุขภาพปฐมภูมิ 9.สาขาการแพทย์แผนไทยและการแพทย์ทางเลือก สมุนไพร กัญชา กัญชง และ 10.สาขาอาหาร ยาและการคุ้มครองผู้บริโภค แยกเป็น ผลงานที่นําเสนอด้วยวาจา 44 เรื่อง โปสเตอร์ 28 เรื่อง และนวัตกรรม/สิ่งประดิษฐ์ 16 เรื่อง
สําหรับผู้ที่ผ่านการคัดเลือกเป็นผลงานวิชาการดีเด่นมาจากหลากหลายหน่วยงาน ทั้งสํานักงานสาธารณสุขจังหวัด โรงพยาบาลศูนย์/โรงพยาบาลทั่วไป โรงพยาบาลส่งเสริมสุขภาพตําบล ศูนย์อนามัย สถาบันวิจัยวิทยาศาสตร์สาธารณสุข ซึ่งทั้งหมดเป็นผลงานคุณภาพที่มีประโยชน์ต่อการพัฒนาการบริการเพื่อประชาชน เช่น สิ่งประดิษฐ์หมอนหนุนรองคอจัดท่าใส่ท่อช่วยหายใจในทารกแรกเกิด เป็นต้น
“ผมขอชื่นชมและแสดงความยินดีกับผู้ที่ได้รับรางวัลผ่านการคัดเลือกเป็นผลงานวิชาการดีเด่นทุกท่านการประชุมในครั้งนี้ถือเป็นเวทีแลกเปลี่ยนความรู้และประสบการณ์ด้านวิชาการของบุคลากรด้านการแพทย์และสาธารณสุข ซึ่งจะนําไปสู่การพัฒนาคุณภาพและมาตรฐานของผลงานวิจัย ตลอดจนพัฒนาทักษะและความสามารถในการนําเสนอ และนําองค์ความรู้ไปประยุกต์ใช้ให้เกิดประโยชน์สูงสุดต่อหน่วยงานของท่านเอง” นายแพทย์รุ่งเรืองกล่าว
*************************************** 19 กรกฎาคม 2566
รัฐบาลไทย-ข่าวทำเนียบรัฐบาล-ตรวจเยี่ยม โรงเรียนสาธิต มรภ.วไลยอลงกรณ์ ในพระบรมราชูปถัมภ์
วันศุกร์ที่ 21 กรกฎาคม 2566
ตรวจเยี่ยม โรงเรียนสาธิต มรภ.วไลยอลงกรณ์ ในพระบรมราชูปถัมภ์
เลขานุการ รมว.อว. ตรวจเยี่ยม โรงเรียนสาธิต มรภ.วไลยอลงกรณ์ ในพระบรมราชูปถัมภ์ แลกเปลี่ยนการบริหารจัดการโรงเรียนอย่างเป็นรูปธรรม
.
เมื่อวันที่ 30 มิถุนายนดร.ดนุช ตันเทอดทิตย์เลขานุการรัฐมนตรีว่าการกระทรวงอุดมศึกษาวิทยาศาสตร์ วิจัย และนวัตกรรม (อว.) เข้าตรวจเยี่ยมและแลกเปลี่ยนเรียนรู้เรื่องการบริหารจัดการโรงเรียนสาธิตมหาวิทยาลัยราชภัฏวไลยอลงกรณ์ ในพระบรมราชูปถัมภ์ ระดับประถมศึกษา โดยมีรศ.ดร.สมบัติ คชสิทธิ์อธิการบดีมหาวิทยาลัยราชภัฏวไลยอลงกรณ์ผศ.จิตเจริญ ศรขวัญคณบดีคณะครุศาสตร์ มหาวิทยาลัยราชภัฏวไลยอลงกรณ์ดร.นารี คูหาเรืองรองผู้อํานวยการโรงเรียนสาธิตมหาวิทยาลัยราชภัฏวไลยอลงกรณ์ และคณะผู้บริหารและคณาจารย์ให้การต้อนรับ ณ หอประชุม ชั้น 2 โรงเรียนสาธิตมหาวิทยาลัยราชภัฏวไลยอลงกรณ์ ในพระบรมราชูปถัมภ์
รัฐบาลไทย-ข่าวทำเนียบรัฐบาล-โครงการพัฒนาความมั่นคงในการจัดการสิ่งแวดล้อมของจังหวัดฉะเชิงเทรา
วันศุกร์ที่ 21 กรกฎาคม 2566
โครงการพัฒนาความมั่นคงในการจัดการสิ่งแวดล้อมของจังหวัดฉะเชิงเทรา
หัวหน้าผู้ตรวจราชการกระทรวง ตรวจราชการโครงการพัฒนาความมั่นคงในการจัดการสิ่งแวดล้อมของจังหวัดฉะเชิงเทรา ด้วยระบบบริหารข้อมูลอัจฉริยะการจัดการคุณภาพสิ่งแวดล้อม ของจุฬาลงกรณ์มหาวิทยาลัย
เมื่อวันที่ 19 ก.ค.นางสาวสุณีย์ เลิศเพียรธรรม หัวหน้าผู้ตรวจราชการกระทรวงการอุดมศึกษา วิทยาศาสตร์ วิจัยและนวัตกรรม (อว.) และคณะ ตรวจราชการโครงการพัฒนาความมั่นคงในการจัดการสิ่งแวดล้อมของจังหวัดฉะเชิงเทรา ด้วยระบบบริหารข้อมูลอัจฉริยะการจัดการคุณภาพสิ่งแวดล้อม (Smart Environmental Database Management Platform) ของจุฬาลงกรณ์มหาวิทยาลัย โดยมี ศ.ดร.นพ.นรินทร์ หิรัญสุทธิกุล รองอธิการบดี ศ.ดร.นพ.ประวิตร อัศวานนท์ ผู้ช่วยอธิการบดี รศ.ดร.เจนยุกต์ โล่วัชรินทร์ อาจารย์คณะวิศวกรรมศาสตร์ และคณะ กล่าวรายงานผลการดําเนินการ ซึ่งเป็นการพัฒนาระบบข้อมูลในด้านน้ํา อากาศ และขยะ ของจังหวัดฉะเชิงเทราให้สามารถนํามาใช้ในการบริหารจัดการได้อย่างมีประสิทธิภาพ
ในการนี้ นางสาวสุณีย์ ได้กล่าวชื่นชม จุฬาลงกรณ์มหาวิทยาลัย ที่ช่วยยกระดับความมั่นคงในเรื่องการจัดการสิ่งแวดล้อมของจังหวัดฉะเชิงเทรา ด้วยระบบบริหารข้อมูลอัจฉริยะการจัดการคุณภาพสิ่งแวดล้อม (Smart Environmental Database Management Platform) ซึ่งจะเป็นการต่อยอดแพลตฟอร์มโมเดลให้กับจังหวัดอื่นๆ ได้ ทั้งนี้ ควรสร้างเครือข่ายพันธมิตรในพื้นที่และภาคส่วนต่างๆ รวมถึงหน่วยงานในกระทรวง อว. ที่เกี่ยวข้องเพื่อร่วมพัฒนาระบบและบริหารจัดการให้สามารถใช้ประโยชน์ต่อไปได้อย่างยั่งยืน
รัฐบาลไทย-ข่าวทำเนียบรัฐบาล-“ทิพานัน”เผยไทยหนึ่งเดียวอาเซียน ADB ปรับเพิ่มคาดการณ์เศรษฐกิจก.ค.โต 3.5 %  ผลสำเร็จนโยบายพัฒนาเศรษฐกิจ “พล.อ.ประยุทธ์” พาไทยเติบโตอย่างยั่งยืน
วันศุกร์ที่ 21 กรกฎาคม 2566
21/07/2566
“ทิพานัน”เผยไทยหนึ่งเดียวอาเซียน ADB ปรับเพิ่มคาดการณ์เศรษฐกิจก.ค.โต 3.5 %  ผลสําเร็จนโยบายพัฒนาเศรษฐกิจ “พล.อ.ประยุทธ์” พาไทยเติบโตอย่างยั่งยืน
“ทิพานัน”เผยไทยหนึ่งเดียวอาเซียน ADB ปรับเพิ่มคาดการณ์เศรษฐกิจก.ค.โต 3.5 %  ผลสําเร็จนโยบายพัฒนาเศรษฐกิจ “พล.อ.ประยุทธ์” พาไทยเติบโตอย่างยั่งยืน
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับทราบและยินดีกรณีธนาคารเพื่อการพัฒนาเอเชีย (ADB) ระบุในรายงาน Asian Development Outlook (ADO) ประจําเดือนกรกฎาคม 2566 ที่เผยแพร่ในวันนี้ (19 กรกฎาคม2566) โดยเพิ่มคาดการณ์การเติบโตของเศรษฐกิจไทยอยู่ที่ 3.5% จากที่เคยประมาณการไว้ที่ 3.3% ในเดือนเมษายน หลังขยายตัว 2.6% ในปี 2565 โดยไทยเป็นเพียงประเทศเดียวใน 6 ประเทศอาเซียนที่ ADB ปรับเพิ่มคาดการณ์เศรษฐกิจปีนี้ ขณะเดียวกัน ADB คาดการณ์ว่าเศรษฐกิจไทยจะขยายตัว 3.7% ในปีหน้า ซึ่งไม่เปลี่ยนแปลงไปจากการประมาณการในเดือนเมษายน
น.ส.ทิพานัน กล่าวว่า ส่วนอินโดนีเซีย มาเลเซีย ฟิลิปปินส์นั้น ADB ได้คงคาดการณ์เศรษฐกิจในปีนี้เท่าเดิม ขณะที่สิงคโปร์และเวียดนามถูกลดคาดการณ์เศรษฐกิจในปีนี้ โดย ADB คาดการณ์ว่าเศรษฐกิจสิงคโปร์จะขยายตัว 1.5% ในปีนี้ จากที่เคยคาดการณ์ในเดือนเม.ย.ว่าจะขยายตัว 2.0% และคาดการณ์ว่าเศรษฐกิจเวียดนามจะขยายตัว 5.8% ในปีนี้ จากที่เคยคาดการณ์ในเดือนเมษายนว่าจะขยายตัว 6.5%
“รายงานของ ADB เป็นผลสําเร็จจากผลงานเชิงประจักษ์ของพล.อ.ประยุทธ์ ในการขับเคลื่อนนโยบายเศรษฐกิจ ส่งผลให้ประเทศไทยมีศักยภาพโดดเด่น ตามมาตรฐานสถาบันชั้นนําของโลก ซึ่งเป็นที่น่าเชื่อถือ สะท้อนผลของความทุ่มเท การพัฒนาเศรษฐกิจในทุกมิติ ไม่ว่าจะเป็นมาตรการส่งเสริมการค้า การลงทุน กระตุ้นเศรษฐกิจ พัฒนาโครงสร้างพื้นฐานรองรับการขยายตัวทางด้านเศรษฐกิจ เพิ่มขีดความสามารถการแข่งขัน และนโยบายการเงินการคลังที่มาถูกทาง เพื่อให้ประเทศไทยเติบโตอย่างยั่งยืน”น.ส.ทิพานัน กล่าว
รัฐบาลไทย-ข่าวทำเนียบรัฐบาล-รองโฆษกรัฐบาล นางสาวรัชดาฯ เผย นายกฯ ยินดี องค์การนาซา (NASA) เชื่อมั่นผลิตภัณฑ์อาหารเนื้อไก่ของไทย พิจารณาให้เป็นอาหารสำหรับนักบินอวกาศ สร้างความภาคภูมิใจให้สินค้าไทย
วันศุกร์ที่ 21 กรกฎาคม 2566
21/07/2566
รองโฆษกรัฐบาล นางสาวรัชดาฯ เผย นายกฯ ยินดี องค์การนาซา (NASA) เชื่อมั่นผลิตภัณฑ์อาหารเนื้อไก่ของไทย พิจารณาให้เป็นอาหารสําหรับนักบินอวกาศ สร้างความภาคภูมิใจให้สินค้าไทย
รองโฆษกรัฐบาล นางสาวรัชดาฯ เผย นายกฯ ยินดี องค์การนาซา (NASA) เชื่อมั่นผลิตภัณฑ์อาหารเนื้อไก่ของไทย พิจารณาให้เป็นอาหารสําหรับนักบินอวกาศ สร้างความภาคภูมิใจให้สินค้าไทย สู่นวัตกรรมอาหารระดับอวกาศ
วันนี้ (21 กรกฎาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและชื่นชมการพัฒนาอย่างต่อเนื่องของผลิตภัณฑ์อาหารจากเนื้อไก่ของไทย จนได้เนื้อสัตว์คุณภาพดีส่งต่อไปยังกระบวนการผลิตที่ทันสมัย เป็นหลักประกันอาหารปลอดภัยให้กับผู้บริโภค จนมีอาหารจากเนื้อไก่ของไทยบางรายการ ได้รับการพิจารณาให้เป็นอาหารสําหรับนักบินอวกาศที่ขึ้นไปปฏิบัติหน้าที่บนสถานีอวกาศขององค์การบริหารการบินและอวกาศแห่งชาติสหรัฐอเมริกา (National Aeronautics and Space Administration) หรือองค์การนาซา (NASA) ทั้งนี้ เชื่อมั่นว่าจะเป็นอีกผลิตภัณฑ์ที่มีคุณภาพสร้างชื่อให้ไทย
รองโฆษกประจําสํานักนายกรัฐมนตรี กล่าวว่า ผลิตภัณฑ์อาหารจากเนื้อไก่ของไทยบางรายการ ได้รับการพิจารณาให้เป็นอาหารสําหรับนักบินอวกาศที่ขึ้นไปปฏิบัติหน้าที่บนสถานีอวกาศขององค์การ NASA เป็นเครื่องสะท้อนความมั่นใจต่อผลิตภัณฑ์ไก่ไทย ยืนยันว่าต่างประเทศยอมรับในระบบ มาตรฐาน และความปลอดภัยของการเลี้ยงและการผลิตสัตว์ปีกของไทย ด้วยมาตรฐานระดับสากล และยังติดอันดับ Top 5 ของโลกของการส่งออกสัตว์ปีกไปยังต่างประเทศ โดยภาคอุตสาหกรรมสัตว์ปีกของไทยใช้ระบบการเลี้ยงภายใต้หลักปฏิบัติทางการเกษตรที่ดี (Good Agricultural Practices: GAP) จัดเป็นแนวทางปฏิบัติสําหรับเกษตรกรผู้เลี้ยง ให้มีการเลี้ยงที่ดี ปราศจากโรค รวมถึงกระบวนการผลิตต้องปลอดภัยต่อเกษตรกรและผู้บริโภค ปราศจากการปนเปื้อนของสารเคมี ภายใต้การดูแลและควบคุมจากกรมปศุสัตว์ กระทรวงเกษตรและสหกรณ์
ทั้งนี้ บริษัทผู้ผลิตและส่งออกไก่ชั้นนําของประเทศไทย ได้มีการพัฒนาเทคโนโลยีตั้งแต่การคัดสรรวัตถุดิบ และส่วนผสมคุณภาพดี เพื่อใช้ผลิตอาหารให้ตรงกับความต้องการของสัตว์แต่ละช่วงวัย พร้อมติดตั้งเทคโนโลยีช่วยติดตามและตรวจสอบพฤติกรรมของสัตว์ตลอด 24 ชั่วโมง เป็นการป้องกันโรค และตรวจเช็กสุขภาพสัตว์อย่างสม่ําเสมอ เพื่อให้ได้เนื้อสัตว์คุณภาพดีส่งต่อไปยังกระบวนการผลิตที่ทันสมัย ลดสัมผัสจากมนุษย์ และลดการสูญเสียมากที่สุด สร้างหลักประกันอาหารปลอดภัยให้กับผู้บริโภค และต่อยอดเป็นนวัตกรรมอาหารมาตรฐานอวกาศ
“นายกรัฐมนตรีชื่นชมความพยายามของหน่วยงานที่เกี่ยวข้องที่พัฒนาการทํางานโดยไม่หยุดนิ่ง ต่างประเทศให้การยอมรับในระบบ มาตรฐาน และความปลอดภัยของการเลี้ยงสัตว์ และการผลิตสัตว์ปีกของไทยด้วยมาตรฐานสากล เป็นส่วนหนึ่งในการสร้างชื่อเสียงให้สินค้าไทย รวมทั้งยินดีต่อผลิตภัณฑ์อาหารเนื้อไก่ของไทยบางรายการ ที่ได้รับความเชื่อมั่นจากองค์การนาซา (NASA) ให้เป็นอาหารสําหรับนักบินอวกาศ แสดงถึงความเชื่อมั่นในคุณภาพว่าเป็นไปตามมาตรฐานระดับอวกาศ” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ตั้งหน่วยบริการ 4 สหาย บำบัดรักษาผู้ติดยาเสพติดทั่วประเทศ
วันศุกร์ที่ 21 กรกฎาคม 2566
ตั้งหน่วยบริการ 4 สหาย บําบัดรักษาผู้ติดยาเสพติดทั่วประเทศ
วันอาทิตย์ที่ 2 กรกฏาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงสาธารณสุข จัดตั้งหน่วยบริการ 4 สหาย
เพื่อดําเนินงานด้านบําบัดรักษาและฟื้นฟูผู้ติดยาเสพติด ประกอบด้วย ศูนย์คัดกรอง สถานพยาบาลยาเสพติด
สถานฟื้นฟูสมรรถภาพผู้ติดยาเสพติด และศูนย์ฟื้นฟูสภาพทางสังคม ขึ้นทะเบียนแล้ว 14,033 แห่งทั่วประเทศ
บําบัดรักษาผู้ติดยาเสพติดแล้ว 182,721 ราย
พร้อมทั้งพัฒนาพื้นที่ต้นแบบด้านการดูแลผู้ป่วยจิตเวชยาเสพติดที่มีความเสี่ยงสูงต่อการก่อความรุนแรง ใน 30
จังหวัด มีการจัดตั้งศูนย์คัดกรองครอบคลุมทุกตําบล จัดทําแนวทางส่งต่อผู้ป่วยในจังหวัดอย่างไร้รอยต่อ
และฝึกซ้อมแผนในการจัดการผู้ป่วยกรณีเกิดเหตุการณ์ฉุกเฉิน ประชาชนที่พบผู้มี 5 อาการต้องสงสัย ได้แก่
นอนไม่หลับ เดินไปมา พูดคนเดียว หงุดหงิดฉุนเฉียว และหวาดระแวง ให้รีบแจ้งสายด่วน 191 หรือ 1669
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รปอ. ณัฏฐิญา ระดมสมองนักกฎหมายทีม MIND ถ่ายทอดความรู้ พัฒนาประสิทธิภาพ เพื่อแนวทางการปรับปรุงแก้ไขกฎหมายว่าด้วยโรงงานและกฎหมายในส่วนที่เกี่ยวข้อง
วันศุกร์ที่ 21 กรกฎาคม 2566
21/07/2566
รปอ. ณัฏฐิญา ระดมสมองนักกฎหมายทีม MIND ถ่ายทอดความรู้ พัฒนาประสิทธิภาพ เพื่อแนวทางการปรับปรุงแก้ไขกฎหมายว่าด้วยโรงงานและกฎหมายในส่วนที่เกี่ยวข้อง
รปอ. ณัฏฐิญา ระดมสมองนักกฎหมายทีม MIND ถ่ายทอดความรู้ พัฒนาประสิทธิภาพ เพื่อแนวทางการปรับปรุงแก้ไขกฎหมายว่าด้วยโรงงานและกฎหมายในส่วนที่เกี่ยวข้อง
วันที่ 20 กรกฎาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานพิธีเปิดโครงการสัมมนาเชิงปฏิบัติการ เรื่อง แนวทางการปรับปรุงแก้ไขกฎหมายว่าด้วยโรงงานและกฎหมายในส่วนที่เกี่ยวข้องสําหรับบุคลากรผู้ปฏิบัติงานด้านกฎหมายของกระทรวงอุตสาหกรรม ประจําปีงบประมาณ พ.ศ. 2566 จัดโดย กองกฎหมาย สํานักงานปลัดกระทรวงอุตสาหกรรม โดยมี นายสมชัย เอมบํารุง ผู้อํานวยการกองกฎหมาย กล่าวรายงาน พร้อมด้วย นายวชิระ ไม้แพ ที่ปรึกษาด้านกฎหมาย และข้าราชการ เจ้าหน้าที่ที่เกี่ยวข้อง ทั้งจาก สปอ. และหน่วยงานในสังกัดกระทรวงอุตสาหกรรม เข้าร่วม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
สําหรับการสัมมนาเชิงปฏิบัติการในครั้งนี้ จัดขึ้นเนื่องด้วยรัฐธรรมนูญแห่งราชอาณาจักรไทย พ.ศ. 2560 และที่แก้ไขเพิ่มเติม มาตรา 77 ได้กําหนดให้มีการทบทวนกฎหมายและประเมินผลสัมฤทธิ์ของกฎหมายฉบับที่บังคับใช้อยู่โดยรวมของพระราชบัญญัติโรงงาน พ.ศ. 2535 และที่แก้ไขเพิ่มเติม ประกอบกับกฎหมายฉบับดังกล่าวได้ถูกกําหนดให้มีการประเมินผลสัมฤทธิ์ให้แล้วเสร็จภายใน พ.ศ. 2567 ทั้งนี้ กระบวนการประเมินผลสัมฤทธิ์ดังกล่าว จําเป็นต้องมีการระดมความคิดเห็นของทุกภาคส่วนที่เกี่ยวข้อง บุคลากรที่ปฏิบัติงานด้านกฎหมายของกระทรวงอุตสาหกรรม ทั้งส่วนราชการ และรัฐวิสาหกิจในกํากับทั้งหมด โดยมีวัตถุประสงค์ เพื่อระดมความคิดเห็นเกี่ยวกับปัญหาและอุปสรรคในการปฏิบัติงาน ตามกฎหมายว่าด้วยโรงงานและกระบวนการเปรียบเทียบคดี จัดทําแนวทางในการปรับปรุงแก้ไขกฎหมายว่าด้วยโรงงานที่เหมาะสม และเพื่อให้สามารถนําความรู้ที่ได้รับไปถ่ายทอดแก่หน่วยงานอื่นได้ และสามารถปฏิบัติงานให้เกิดประสิทธิภาพ
รปอ.ณัฏฐิญา กล่าวว่า จากวัตถุประสงค์ และความเป็นมาของการจัดสัมมนาในครั้งนี้ เป็นการจัดขึ้นเพื่อระดมความคิดเห็นเกี่ยวกับปัญหาและ อุปสรรคในการปฏิบัติงานตามกฎหมายว่าด้วยโรงงานและกระบวนการเปรียบเทียบคดี ได้มีความรู้ความเข้าใจในแนวทางการปรับปรุงแก้ไขกฎหมายที่เกี่ยวข้องกับโรงงานอุตสาหกรรม ตลอดจนสามารถนําความรู้ที่ได้รับไปถ่ายทอดแก่ข้าราชการในหน่วยงาน และสามารถปฏิบัติงานให้เกิดประสิทธิภาพ โดยที่กฎหมายว่าด้วยโรงงาน คือ พระราชบัญญัติโรงงาน พ.ศ. 2535 และกฎหมายลําดับรองที่เกี่ยวข้องเป็นกฎหมายที่สําคัญฉบับหนึ่งของกระทรวงอุตสาหกรรม และเกี่ยวข้องกับหน่วยงานในกระทรวงอุตสาหกรรมหลายหน่วยงาน ไม่ใช่เพียงแค่สํานักงานปลัดกระทรวงอุตสาหกรรม หรือ กรมโรงงานอุตสาหกรรมเท่านั้น แต่หน่วยงานในกระทรวง แม้จะไม่มีกฎหมายเฉพาะที่รับผิดชอบโดยตรง เช่น กรมส่งเสริมอุตสาหกรรม และสํานักงานเศรษฐกิจอุตสาหกรรม ก็ล้วนมีส่วนที่เกี่ยวข้องบ้างไม่มากก็น้อย นอกจากนั้น การที่กระทรวงอุตสาหกรรม มีนโยบายการปฏิรูป การปฏิบัติงานโดยนโยบาย MIND โดยใช้ “หัว” และ “ใจ” ปั้นอุตสาหกรรมคู่ชุมชน และการกําหนดความสําเร็จของอุตสาหกรรมทั้ง 4 มิติ ซึ่งเป็นนโยบายที่สําคัญที่สุดของท่านปลัดกระทรวงอุตสาหกรรม จึงจําเป็นอย่างยิ่งต้องใช้การผลักดันกฎหมายทุกฉบับที่เกี่ยวข้อง รวมทั้งกฎหมายว่าด้วยโรงงานด้วย
รัฐบาลไทย-ข่าวทำเนียบรัฐบาล-"ไทยเนื้อหอม" นักธุรกิจจีนกลุ่ม “ยานยนต์ EV” เดินหน้าลงทุนครั้งใหญ่ คาดมูลค่าการลงทุน 1.44 พันล้านดอลลาร์
วันศุกร์ที่ 21 กรกฎาคม 2566
"ไทยเนื้อหอม" นักธุรกิจจีนกลุ่ม “ยานยนต์ EV” เดินหน้าลงทุนครั้งใหญ่ คาดมูลค่าการลงทุน 1.44 พันล้านดอลลาร์
.....
ประเทศไทยยังคงได้รับความสนใจจากนักลงทุนชาวต่างชาติมาโดยตลอด เนื่องจากสํานักงานคณะกรรมการนโยบายเขตพัฒนาพิเศษภาคตะวันออก (สกพอ.) หรือ EEC ได้จัดกิจกรรมและพบปะนักลงทุน ทั้งในและต่างประเทศอย่างต่อเนื่อง
.
ล่าสุด ได้มีการพบปะกับผู้บริหารระดับสูงจากฝรั่งเศส
ในกลุ่มอุตสาหกรรมเป้าหมายที่สําคัญ เช่น กลุ่มอุตสาหกรรมการบินและอวกาศ กลุ่มอุตสาหกรรมพลังงาน กลุ่มอุตสาหกรรมอาหาร อุตสาหกรรมยานยนต์สมัยใหม่ (กลุ่มยานยนต์ไฟฟ้า (EV)) ซึ่งทุกบริษัทได้แสดงความสนใจในการเข้ามาลงทุนในพื้นที่ EEC
.
ส่วนในกลุ่มยานยนต์ไฟฟ้า (EV) นั้น ผู้ผลิตรถยนต์ไฟฟ้าของจีนให้ความสนใจเข้ามาลงทุนในประเทศไทยอย่างมาก คาดว่ามีมูลค่าการลงทุนกว่า 1.44 พันล้านดอลลาร์
.
ทั้งนี้ BOI เผยว่า บริษัท GAC AION New Energy Automobile ซึ่งเป็นบริษัทรถยนต์ไฟฟ้ารายใหญ่อันดับ 3 ของประเทศจีนตอบรับเดินหน้าลงทุนครั้งใหญ่ในประเทศไทย และจะใช้เงินลงทุนในเฟสแรกกว่า 6,000 ล้านบาท
.
รวมทั้งยังพบว่า บริษัท สโฟวล์ท เอเนอจี้ เทคโนโลยี (ไทยแลนด์) จํากัด ผู้ผลิตแบตเตอรี่รถยนต์ไฟฟ้าของจีนไดhเลือกไทย “เป็นฐานและตั้งโรงงานผลิตแบตเตอรี่รถ EV” ซึ่งถือว่าเป็นแห่งแรกในภูมิภาคอาเซียน มีมูลค่าการลงทุนมากกว่า 1,000 ล้านบาท
.
อ่านเพิ่มเติม คลิก https://www.thaigov.go.th/news/contents/details/70371
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-องค์กรความร่วมมือระหว่างประเทศของเยอรมัน (GIZ) เข้าพบรองปลัด กษ.
วันศุกร์ที่ 21 กรกฎาคม 2566
องค์กรความร่วมมือระหว่างประเทศของเยอรมัน (GIZ) เข้าพบรองปลัด กษ.
เพื่อรายงานความก้าวหน้าการดําเนินงานโครงการ Thai Rice NAMA และหารือแนวทางการขยายผลการดําเนินงาน
นายอภัย สุทธิสังข์ รองปลัดกระทรวงเกษตรและสหกรณ์ อนุญาตให้องค์กรความร่วมมือระหว่างประเทศของเยอรมัน (GIZ) เข้าพบ เพื่อรายงานความก้าวหน้าการดําเนินงานโครงการ Thai Rice NAMA และหารือแนวทางการขยายผลการดําเนินงาน ณ ห้องประชุมกระทรวงเกษตรและสหกรณ์ โดยมีผลการดําเนินงานดังนี้
1) ผู้ให้ทุน ได้อนุมัติ การขยายเวลาการดําเนินงานโครงการ Thai Rice NAMA อีก 1 ปี อย่างเป็นทางการ (1 สิงหาคม 2566 - 31 กรกฎาคม 2567) ขณะนี้อยู่ระหว่างการประสานงานผ่านสถานเอกอัครราชทูต สหพันธ์สาธารณรัฐเยอรมนีประจําประเทศไทย และกระทรวงการต่างประเทศ และดําเนินการแจ้งกรมการข้าว ธ.ก.ส. รวมถึงหน่วยงานภาคความร่วมมือให้ทราบแล้ว
2) ในช่วงระยะเวลาต่อขยาย 1 ปีนี้ โครงการ Thai Rice NAMA มีแผนการขยายพื้นที่ในการพัฒนาและส่งเสริมการผลิตข้าวด้วยเทคโนโลยีลดการปล่อยก๊าซเรือนกระจก รวมถึงมาตรการสนับสนุนทางการเงินสาหรับชาวนาเพิ่มเติมจาก 6 จังหวัด ไปสู่จังหวัดข้างเคียงที่มีศักยภาพ (พื้นที่ขยาย) อาทิเช่น จังหวัดกาแพงเพชร นครสวรรค์ พิจิตร ลพบุรี และนครราชสีมา เป็นต้น เพื่อให้เป็นไปตามตัวชี้วัดของโครงการ Thai Rice NAMA
ทั้งนี้ เพื่อให้เกิดความต่อเนื่องและขยายผลการดาเนินงานไปสู่โครงการเพิ่มศักยภาพการผลิตข้าวที่เท่าทันต่อภูมิอากาศ (Thai Rice GCF) ที่กาลังอยู่ระหว่างการพิจารณาขั้นสุดท้ายจากกองทุนภูมิอากาศสีเขียว (Green Climate Fund: GCF) คาดว่าจะทราบผลภายในไตรมาส 3 ของปี 2566 และเริ่มดาเนินงานภายในปี 2567 ซึ่งโครงการจะมีระยะเวลาดาเนินงาน 5 ปี (2567 - 2571) ครอบคลุมพื้นที่ 21 จังหวัด (รวมถึงจังหวัดพื้นที่ดาเนินการของโครงการ Thai Rice NAMA และพื้นที่ขยายข้างต้น) ต่อไป
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ประชุมเตรียมความพร้อมการจัดโครงการจิตอาสาพัฒนาด้านการเกษตร พัฒนาฟื้นฟูบริเวณคลองเปรมประชากร จ.พระนครศรีอยุธยา
วันพฤหัสบดีที่ 20 กรกฎาคม 2566
กระทรวงเกษตรและสหกรณ์ ประชุมเตรียมความพร้อมการจัดโครงการจิตอาสาพัฒนาด้านการเกษตร พัฒนาฟื้นฟูบริเวณคลองเปรมประชากร จ.พระนครศรีอยุธยา
กระทรวงเกษตรและสหกรณ์ ประชุมเตรียมความพร้อมการจัดโครงการจิตอาสาพัฒนาด้านการเกษตร พัฒนาฟื้นฟูบริเวณคลองเปรมประชากร จ.พระนครศรีอยุธยา เพื่อเฉลิมพระเกียรติพระบาทสมเด็จพระเจ้าอยู่หัว
นายพีรพันธ์ คอทอง รองปลัดกระทรวงเกษตรและสหกรณ์ เป็นประธานการประชุมหารือเพื่อเตรียมการจัดโครงการ จิตอาสาพัฒนาด้านการเกษตร บริเวณคลองเปรมประชากร ตําบลเชียงรากน้อย อําเภอบางปะอิน จังหวัดพระนครศรีอยุธยา ร่วมกับหน่วยงานในสังกัดกระทรวงเกษตรและสหกรณ์ ณ ห้องประชุมกระทรวงเกษตรและสหกรณ์ (ห้อง 135) และผ่านระบบ Zoom Meeting โดยงานดังกล่าวกําหนดจัดขึ้น ในวันพุธที่ 26 กรกฎาคม 2566 เวลา 09.00 – 12.00 น. ณ บริเวณคลองเปรมประชากร ตําบลเชียงรากน้อย อําเภอบางปะอิน จังหวัดพระนครศรีอยุธยา โดยมีรัฐมนตรีว่าการกระทรวงเกษตรและสหกรณ์ เป็นประธาน ซึ่งเป็นการบูรณาการความร่วมมือจากทุกภาคส่วนราชการและหน่วยงานในสังกัดกระทรวงเกษตรและสหกรณ์ ทั้งในส่วนกลาง และในพื้นที่/จังหวัด เพื่อเฉลิมพระเกียรติและถวายพระพรเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2566 (พระชนมพรรษาครบ 71 พรรษา) กลุ่มเป้าหมายผู้เข้าร่วมกิจกรรม จํานวน 700 คน ประกอบด้วย ผู้บริหารกระทรวงเกษตรและสหกรณ์ บุคลากรส่วนราชการ/หน่วยงานในสังกัดกระทรวงเกษตรและสหกรณ์ (ส่วนกลาง) จิตอาสากระทรวงเกษตรและสหกรณ์ บุคลากรหน่วยงานในสังกัดกระทรวงเกษตรและสหกรณ์ ในพื้นที่/จังหวัด ผู้นําชุมชน องค์กรปกครองส่วนท้องถิ่น/เทศบาล เกษตรกร และประชาชนจิตอาสา
สําหรับกิจกรรมภายในงานประกอบด้วย การปล่อยขบวนจิตอาสา กระทรวงเกษตรและสหกรณ์ เพื่อดําเนินกิจกรรมต่าง ๆ ได้แก่ 1. กิจกรรมทําความสะอาด ฟื้นฟูและบํารุงรักษาคลองเปรมประชากร (ช่วงหน้าวัดเปรมประชากร) 2. กิจกรรมปล่อยพันธุ์ปลาลงคลองเปรมประชากรและมอบพันธุ์ปลา 3. กิจกรรมทําความสะอาดบริเวณรอบวัดเปรมประชากร 4. กิจกรรมทําความสะอาดบริเวณรอบโรงเรียนวัดเปรมปรีชา 5. กิจกรรม สาธิต/ให้ความรู้ด้านการเกษตร แก่นักเรียนโรงเรียนวัดเปรมปรีชา (การปลูกผัก การเลี้ยงปลาดุกและกบ และการทําปุ๋ยหมักจากวัชพืช/เศษอาหาร) และ 5. กิจกรรมให้บริการฉีดวัคซีนป้องกันโรคพิษสุนัขบ้าแก่สัตว์เลี้ยงของประชาชนในพื้นที่ ตลอดจนการจัดนิทรรศการ “กษัตริย์ เกษตร” และนิทรรศการผลการดําเนินงานจิตอาสา ภาพรวมกระทรวงเกษตรและสหกรณ์ รวมทั้งการร่วมกิจกรรมตามจุดสาธิตต่าง ๆ
รัฐบาลไทย-ข่าวทำเนียบรัฐบาล-อว. โชว์ผลงานการขับเคลื่อนล้านนาอย่างสร้างสรรค์ ในงาน Lanna Expo 2023 จ.เชียงใหม่
วันศุกร์ที่ 21 กรกฎาคม 2566
อว. โชว์ผลงานการขับเคลื่อนล้านนาอย่างสร้างสรรค์ ในงาน Lanna Expo 2023 จ.เชียงใหม่
อว. โชว์ผลงานการขับเคลื่อนล้านนาอย่างสร้างสรรค์ ต่อยอดภูมิปัญญาด้วยเทคโนโลยีสู่ผลิตภัณฑ์จากหลากหลายกลุ่มชาติพันธุ์ ในงาน Lanna Expo 2023 จ.เชียงใหม่
เมื่อวันที่ 8 ก.ค. ดร.ดนุช ตันเทอดทิตย์ เลขานุการรัฐมนตรีว่าการกระทรวงการอุดมศึกษา วิทยาศาสตร์วิจัยและนวัตกรรม (อว.) บรรยายพิเศษในหัวข้อ มหาวิทยาลัยกับการขับเคลื่อนพื้นฐานทางวัฒนธรรม ประเทศไทย ในงาน Lanna Expo 2023 ภายใต้แนวคิด "BCG Creative Lanna” สุดยอดผลิตภัณฑ์ ภูมิปัญญาล้านนา โดยมีนายสัมพันธ์ เย็นสําราญ ที่ปรึกษารัฐมนตรี อว.ศ.ดร.ศุภชัย ปทุมนากุล รองปลัดกระทรวง อว. รศ.ดร.พาสิทธิ์ หล่อธีรพงศ์ รองปลัดกระทรวง อว. นางสาวสุณีย์ เลิศเพียรธรรม หัวหน้าผู้ตรวจราชการกระทรวง อว. ดร.จันทร์เพ็ญ เมฆาอภิรักษ์ ผู้ตรวจราชการกระทรวง อว. นายวันนี นนท์ศิริ ผู้ช่วยปลัดกระทรวง อว. คณะผู้บริหารมหาวิทยาลัยเทคโนโลยีราชมงคลล้านนา คณาจารย์ และเจ้าหน้าที่ เข้าร่วม ณ ศูนย์ประชุมและแสดงสินค้านานาชาติเฉลิมพระเกียรติ 7 รอบ พระชนมพรรษา อ.เมืองเชียงใหม่ จ.เชียงใหม่
ดร.ดนุช กล่าวว่า ประเทศไทยเป็นประเทศที่มีศิลปวัฒนธรรมที่มีความเป็นมาอย่างยาวนาน นี่คือเหตุผลเชิงประจักษ์ที่เราควรจะรักษาและอนุรักษ์ศิลปวัฒนธรรมไทย ผลิตภัณฑ์และบริการด้านวัฒนธรรมไทย ซึ่งเป็นสินค้าที่โชว์สู่สายตาสาธารณชนและคนต่างชาติ นอกจากนั้นศิลปะและวัฒนธรรมที่เรามีสามารถสร้างรายได้ สร้างอาชีพ สร้างคน สร้างชาติ เรามีสิ่งที่เรียกว่าทุนทางวัฒนธรรม เรื่องราว ตํานานและประวัติศาสตร์ ซึ่งแบ่งออกเป็น 5 F ได้แก่ อาหาร (Food) ภาพยนตร์และวีดิทัศน์ (Film) การออกแบบแฟชั่นไทย (Fashion) ศิลปะการป้องกันตัวแบบไทย (Fighting) และเทศกาลประเพณีไทย (Festival) ซึ่งในส่วนของมหาวิทยาลัยเทคโนโลยีราชมงคลล้านนาก็เคยได้รับรางวัลโครงการสําคัญที่แสดงให้เห็นว่าทุนทางด้านวัฒนธรรม สามารถผลิตงานวิจัยที่สําคัญออกมาได้ สามารถสร้างคุณประโยชน์ทางด้านเศรษฐกิจและการเมือง ทางด้านวัฒนธรรมอีกมากมาย โดยเฉพาะอย่ายิ่งในเรื่องของการท่องเที่ยว
"ผลิตภัณฑ์ที่มาจัดแสดงในงานนี้ ทําให้เห็นถึงวัฒนธรรมของกลุ่มชาติพันธุ์ต่างๆ ของไทย ที่แสดงออกมาให้ประชาชนสามารถจับต้องได้ ซึ่งเป็นผลิตภัณฑ์ที่มหาวิทยาลัยเทคโนโลยีราชมงคลล้านนาเข้าไปช่วยพัฒนา ซึ่งเป็นสิ่งที่กระทรวง อว. พยายามส่งเสริม สนับสนุนผ่านหน่วยงานและกองทุนต่าง ๆ มาโดยตลอด นอกจากนั้น ยังสร้างความร่วมมือกับหน่วยงานทั้งภาครัฐและเอกชนเพื่อต่อยอดและสร้างมูลค่าเพิ่มให้กับทุนทางวัฒนธรรมของไทย เพื่อให้คนในชาติได้ภาคภูมิใจกับความเป็นไทยอีกด้วย" ดร.ดนุช กล่าว
รัฐบาลไทย-ข่าวทำเนียบรัฐบาล-คืบหน้ากว่า 82.55% “สะพานมิตรภาพไทย-ลาวแห่งที่ 5” (บึงกาฬ - บอลิคำไซ) คาดเปิดใช้งานปี 67
วันศุกร์ที่ 21 กรกฎาคม 2566
คืบหน้ากว่า 82.55% “สะพานมิตรภาพไทย-ลาวแห่งที่ 5” (บึงกาฬ - บอลิคําไซ) คาดเปิดใช้งานปี 67
.....
อัปเดต! โครงการก่อสร้างสะพานมิตรภาพไทย - ลาว แห่งที่ 5 (บึงกาฬ-บอลิคําไซ) ที่ร่วมลงทุนโดยรัฐบาลไทย และรัฐบาลสาธารณรัฐประชาธิปไตยประชาชนลาว (สปป.ลาว) เพื่อเชื่อมโยงการเดินทางสู่ภูมิภาคอาเซียนอย่างไร้รอยต่อ ล่าสุด การก่อสร้างมีความคืบหน้าไปแล้วกว่า 82.55% คาดว่าจะสามารถเปิดให้บริการประชาชนของทั้งสองประเทศได้ในปี 67
.
รูปแบบการก่อสร้างของโครงการนี้ กรมทางหลวงออกแบบเป็นสะพานขึงคอนกรีตอัดแรงรูปกล่อง ขนาด 2 ช่องจราจร ความยาว 1,350 เมตร พร้อมอาคารด่านพรมแดนสําหรับกระบวนการข้ามแดน และถนนเชื่อมต่อโครงข่ายของทั้งสองฝั่ง โครงการมีระยะทาง 16.18 กม. วงเงิน 4,010.067 ล้านบาท
.
เมื่อการก่อสร้างแล้วเสร็จ จะเป็นประตูเชื่อมโยงระหว่างไทย – ลาว - เวียดนาม และมณฑลกว่างสีของประเทศจีน เกิดการขยายตัวทางเศรษฐกิจและการค้าการลงทุนระหว่างประเทศไทย กับ สปป.ลาว ทําให้การขนส่งสินค้าจากไทยไปสู่ตลาดในจีนตอนใต้ เชื่อมโยงการขนส่งสินค้าจากภาคกลางของ สปป.ลาว สู่ท่าเรือน้ําลึกแหลมฉบังของไทย เพื่อส่งออกทางทะเลต่อไปยังภูมิภาคอื่น ๆ เพื่อเศรษฐกิจไทยเติบโตอย่างยั่งยืน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สยบข่าวลือ ! ยืนยัน “งบกลางฉุกเฉิน” มีเพียงพอ รัฐดำเนินภารกิจได้ปกติ
วันศุกร์ที่ 21 กรกฎาคม 2566
สยบข่าวลือ ! ยืนยัน “งบกลางฉุกเฉิน” มีเพียงพอ รัฐดําเนินภารกิจได้ปกติ
.....
น.ส.รัชดา ธนาดิเรก รองโฆษกประจําสํานักนายกรัฐมนตรี ชี้แจงข้อห่วงใยที่หลายฝ่ายกังวลว่า วงเงินการใช้จ่ายงบประมาณกลางคงเหลือ จะไม่เพียงพอให้รัฐบาลใหม่ดําเนินการ โดยยืนยันว่า ระบบการเงินการคลังของไทยมีเสถียรภาพเข้มแข็งพอ หน่วยงานรัฐยังสามารถดําเนินการตามภารกิจ โดยใช้จ่ายจากงบประมาณรายจ่ายประจําปี พ.ศ. 2566 จํานวน 3.185 ล้านล้านบาท เพื่อขับเคลื่อนประเทศได้ และหากมีกรณีฉุกเฉินจําเป็น เช่น ภัยพิบัติ ไม่ว่ารัฐบาลชุดใด ก็ยังสามารถเบิกจ่ายจากงบกลางได้
.
กรณีฉุกเฉินเร่งด่วน เช่น ภัยพิบัติ หรือ ภารกิจจําเป็นเร่งด่วน มี งบกลาง หมวดเฉพาะ สําหรับสํารองจ่ายกรณีฉุกเฉินหรือจําเป็น ของปี 2566 ตั้งไว้ 92,400 ล้านบาท ณ วันที่ 16 ก.ค.66 มีการอนุมัติแล้ว 5 หมื่นกว่าล้าน เพื่อช่วยผู้ประสบอุทกภัยฤดูฝน และเป็นส่วนลดอัตราค่าไฟฟ้า ปัจจุบันยังมีมากเพียงพอที่จะใช้ได้ในช่วงระยะเวลาที่เหลือของปีงบประมาณ 66 ประมาณ 2 เดือนเศษ (ถึง ก.ย.66)
.
ส่วนที่มีการรายงานวงเงินคงเหลือ 18,000 ล้านบาท นั้น เป็นคนละส่วนกับงบกลางฉุกเฉิน โดย เป็นเงิน ม.28 แห่ง พ.ร.บ.วินัยการเงินการคลัง ส่วนนี้รัฐบาลมอบหมาย หน่วยงานของรัฐให้ดําเนินโครงการโดยใช้เงินทุนของตนเองไปก่อน แล้วรัฐบาลชดเชยให้ภายหลัง ส่วนใหญ่เป็นโครงการช่วยเหลือเกษตรกร ผู้ประกอบการรายย่อย ผู้มีรายได้น้อยในช่วงวิกฤติต่าง ๆ มีการกําหนดกรอบยอดคงค้างที่รัฐต้องชดเชยไว้ไม่เกิน 32% ของงบประมาณรายจ่ายประจําปี ซึ่งปัจจุบันยังคงอยู่ภายใต้เกณฑ์ที่กําหนด
.
อ่านเพิ่มเติม คลิก >>https://www.thaigov.go.th/news/contents/details/70574
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ก.อุตฯ ร่วมเป็นเจ้าภาพและรับฟังเทศน์มหาชาติเวสสันดรชาดก เนื่องในสัปดาห์เผยแผ่พระพุทธศาสนา วันอาสาฬหบูชาและวันเข้าพรรษา ปี 2566
วันศุกร์ที่ 21 กรกฎาคม 2566
21/07/2566
ก.อุตฯ ร่วมเป็นเจ้าภาพและรับฟังเทศน์มหาชาติเวสสันดรชาดก เนื่องในสัปดาห์เผยแผ่พระพุทธศาสนา วันอาสาฬหบูชาและวันเข้าพรรษา ปี 2566
ก.อุตฯ ร่วมเป็นเจ้าภาพและรับฟังเทศน์มหาชาติเวสสันดรชาดก เนื่องในสัปดาห์เผยแผ่พระพุทธศาสนา วันอาสาฬหบูชาและวันเข้าพรรษา ปี 2566
วันที่ 20 กรกฏาคม 2566 กระทรวงอุตสาหกรรม มอบหมายให้ นางสีจันทร์ สายบัวทอง หัวหน้ากลุ่มอํานวยการและบริหารทั่วไป กองกลาง สํานักงานปลัดกระทรวงอุตสาหกรรม เป็นผู้แทนร่วมเป็นเจ้าภาพและรับฟังเทศน์มหาชาติเวสสันดรชาดก เนื่องในสัปดาห์เผยแผ่พระพุทธศาสนาวันอาสาฬหบูชาและวันเข้าพรรษา ประจําปี 2566 ณ พระอุโบสถ วัดมหาธาตุยุวราชรังสฤษฎิ์ (ท่าพระจันทร์) เขตพระนคร กรุงเทพมหานคร
ทั้งนี้ วันอาสาฬหบูชาและวันเข้าพรรษา ได้เวียนมาบรรจบอีกครั้งหนึ่ง วัดมหาธาตุยุวราชรังสฤษฎิ์ พร้อมด้วยหน่วยงานภาครัฐ ภาคเอกชน และพุทธศาสนิกชนทุกหมู่เหล่า ได้พร้อมใจกันจัดกิจกรรมสัปดาห์เผยแผ่พระพุทธศาสนา ประจําปี 2566 ระหว่างวันที่ 19 – 21 กรกฎาคม 2566 เพื่อน้อมถวายเป็นพุทธบูชาในการบําเพ็ญทานบารมีขององค์สมเด็จพระสัมมาสัมพุทธเจ้า ประกอบกับเป็นวันที่พระพุทธเจ้าได้ทรงประกาศพระพุทธศาสนาเป็นครั้งแรก จึงถือว่าเป็นวันที่มีพระรัตนตรัย ครบองค์สามบริบูรณ์ครั้งแรกในโลก คือ มีทั้ง พระพุทธ พระธรรม และพระสงฆ์